
Ministru kabineta rīkojums Nr. 110
Rīgā 2026. gada 4. martā (prot. Nr. 11 47. §)
Par Latvijas Republikas delegāciju Pasaules Tirdzniecības organizācijas 14. ministru konferencē
· 1. Lai nodrošinātu Latvijas Republikas dalību Pasaules Tirdzniecības organizācijas 14. ministru konferencē, kas norisināsies Jaundē (Kamerūnā) no 2026. gada 26. līdz 29. martam, izveidot Latvijas Republikas delegāciju šādā sastāvā:
· 1.1. I. Pundurs – Latvijas Republikas ārkārtējais un pilnvarotais vēstnieks pastāvīgajā pārstāvniecībā ANO un citās starptautiskajās organizācijās Ženēvā (delegācijas vadītājs);
· 1.2. I. Berķe – Latvijas Republikas pastāvīgās pārstāvniecības ANO un citās starptautiskajās organizācijās Ženēvā vadītāja vietniece (PTO);
· 1.3. D. Freimane – Zemkopības ministrijas Tirgus un tiešā atbalsta departamenta Tirgus kopējās organizācijas nodaļas vadītāja;
· 1.4. M. Kreitus – Ārlietu ministrijas Starptautiskās tirdzniecības, investīciju un tehnoloģiju departamenta direktors.
· 2. Pilnvarot Latvijas Republikas ārkārtējo un pilnvaroto vēstnieku pastāvīgajā pārstāvniecībā ANO un citās starptautiskajās organizācijās Ženēvā I. Punduru ar pilnām tiesībām veikt Marakešas līgumā par Pasaules Tirdzniecības organizācijas izveidošanu paredzētās funkcijas atbilstoši Pasaules Tirdzniecības organizācijas ministru konferences sesiju procedūru noteikumu 9. punktam.
· 3. Izdevumus, kas saistīti ar dalību šā rīkojuma 1. punktā minētajā konferencē un ar to saistītajā sanāksmē, segt no tās institūcijas budžeta līdzekļiem, kuru pārstāv attiecīgais delegācijas loceklis.

